**Планы будаўніцтва ЗПГ-тэрміналаў для Беларусі** — абвешчаныя або абмяркоўваемыя беларускім урадам, дзяржаўнымі і недзяржаўным арганізацыямі праекты будаўніцтва ЗПГ-тэрміналаў для альтэрнатыўнага забеспячэння Беларусі прыродным газам.

2010
----

### Літва

28 чэрвеня 2010 года на сустрэчы ў Мінску прэм'ер-міністраў Беларусі і Літвы Сяргея Сідорскага і Андруса Кубілюса была дасягнута дамоўленасць пра стварэнне двухбаковай рабочай группы па супрацоўніцтве ў галіне ПЭК, якая да 1 лістапада мусіла даць прапановы па будаўніцтве беларуска-літоўскага ЗПГ-тэрміналу ў Літве. Беларуская частка рабочай групы створана распраджэннем С. Сідорскага ад 13 ліпеня, кіраўніком прызначаны першы віцэ-прэм'ер Уладзімір Сямашка. Літоўскі бок таксама стварыў сваю частку рабочай групы.

Заяўлялася, што магутнасць планаванага ЗПГ-тэрмінала мусіць скласці каля 8 млрд куб. м. штогод, кошт будаўніцтва — каля 1 млрд. USD. Беларусь, апроч ЗПГ-тэрміналу, мусіла пабудаваць трубаправодную сістэму даўжынёю 285 кіламетраў для транспарціроўкі газу на сваю тэрыторыю, паводле экспертных ацэнак, кошт яе будаўніцтва склаў бы больш за 300 млн. USD.

6-10 верасня 2010 года прэс-служба беларускага ўраду паведаміла пра гатовасць кітайскай карпарацыі *CAMCЕ* фінансаваць будаўніцтва і будаваць беларуска-літоўскі ЗПГ-тэрмінал у Літве. Гэта, прынамсі адзін з варыянтаў фінасавання праекта, пытанне мусіла распрацоўвацца пасля канечнага рашэння ўрадаў Беларусі і Літвы пра здзяйсненне праекту. Паміж бакамі была дасягнута папярэдняя дамоўленасць, паводле якой пошук фінансавання возьме на сябе Літва, а Беларусь аплаціць сваю долю, у прыватнасці, за кошт паслуг доўгатэрміновага захоўвання газу, яго транспарціроўкі і г.д.

Гл. таксама: Клайпедскі ЗПГ-тэрмінал[en]

2011
----

### Украіна

23 жніўня 2011 года часовы павераны ў справах Украіны ў Беларусі Аляксандр Сасюра адправіў беларускаму ўраду прапанову ўдзелу ў праектаванні і будаўніцтве ЗПГ-тэрміналу на чарнаморскім узбярэжжы Украіны.

У 2010 годзе ўрадамі Украіны і Азербайджана падпісаны мемарандум пра супрацоўніцтва ў арганізацыі паставак ЗПГ. Рашэнне па будаўніцтве ЗПГ-тэрміналу было прынята украінскім урадам у канцы 2010 года. У жніўні 2011 года праводзіўся конкурс праекціроўшчыкаў. Пастаўка ЗПГ іншых краін не планаваліся, бо Турцыя адмаўляецца прапускаць газавозы ў Чорнае мора праз свае пралівы.

Планаваная магутнасць ЗПГ-тэрміналу да 10 млрд куб. м. штогод. Будаўніцтва мусіла пачацца ў 2013 годзе, увод у эксплуатацыю першай чаргі — да 2015—2016 году. Агульны кошт праекта — 1,5 млрд USD. Удзел Беларусі, паводле ацэнак экспертаў, мог бы скласці 0,5 млрд USD.

### Латвія

2013
----

### Латвія

Разглядалася магчымасць удзелу Беларусі ў будаўніцтве ЗПГ-тэрмінала ў Латвіі, паблізу Рыгі, што абмяркоўвалася падчас візіту прадстаўніка беларускага ўрада ў Латвію. Кіраўнік Беларусі А. Р. Лукашэнка падчас візіту ў ААЭ абмяркоўваў магчымасць пастаўкі ЗПГ на планаваны тэрмінал. Урэшце, з-за значна большай, адносна кошту расійскага газа для Беларусі, цаны ЗПГ, удзел у будаўніцтве названы Лукашэнкам немэтазгодным. Рэалізацыя праекта абмяркоўваецца на ўрадавым узроўні Латвіі яшчэ і ў 2014—2015 гадах.

Зноскі
------

1. 1 2 3  *Маненок Т.* Терминал СПГ на китайские…
2. 1 2 3  Украина предложила Беларуси построить СПГ-терминал Архівавана 5 сакавіка 2016. — TUT.BY, 23 августа 2011, 19:17.
3. ↑  После визита Путина в Стамбул турки сразу перешли на «нет» — liga.net, 17.03.2015, 08:15
4. ↑  Домбровский: терминал СПГ должен быть латвийским проектом — baltic-course.com, 04.02.2014

Літаратура
----------

* Беларусь пока воздержится от строительства СПГ-терминала в портах соседних стран(недаступная спасылка) // Информационное агентство interfax.by — interfax.by, 11.04.2013
* Строительство СПГ-терминала за рубежом невыгодно для Беларуси — Лукашенко // БЕЛТА — belta.by, 23 Декабрь 2011, 14:34;
* *Маненок Т.* Освободиться от газовой монополии // «Белорусы и рынок» № 44(1077), 11-17 ноября 2013 г.;
* *Маненок Т.* Терминал СПГ на китайские деньги? // «Белорусы и рынок» № 34(920), 13-19 сентября 2010 г.

* Архівавана 5 сакавіка 2016.
* Архівавана 4 красавіка 2016.